b'\n_START_ARTICLE_\nPrinsessebruden (film)\n_START_SECTION_\nHandling\n_START_PARAGRAPH_\nRammehistorien er bestefaren som leser boka Prinsessebruden for sin syke s\xc3\xb8nnes\xc3\xb8nn. Hovedhistorien blir av og til avbrutt av at gutten stiller sp\xc3\xb8rsm\xc3\xa5l til historien som blir lest._NEWLINE_Boka handler om bondepiken Buttercup (Robin Wright) som har en tjener, Westley (Cary Elwes). F\xc3\xb8rst er hun veldig arrogant mot sin tjener, men som i alle eventyr oppst\xc3\xa5r det etter hvert f\xc3\xb8lelser mellom de to unge. De forelsker seg, og gifter seg. S\xc3\xa5 drar Westley ut i verden, og tar hyre p\xc3\xa5 et skip. Meldingen kommer tilbake til Buttercup om at hennes kj\xc3\xa6re er drept i kamp med den onde piratkapteinen Roberts._NEWLINE_Kongeriket styres av Prins Humperdink (Chris Sarandon), som har myndighet til \xc3\xa5 ta hvilken som helst ledig jente til sin make. Valget faller p\xc3\xa5 Buttercup, som har gitt opp h\xc3\xa5pet om \xc3\xa5 se sin kj\xc3\xa6re igjen. Hun elsker ikke prinsen, men ser sin plikt. Men en dag bli Buttercup bortf\xc3\xb8rt av omstreiferne Vizzini, Fezzik og Inigo Montoya. De har planer om \xc3\xa5 bortf\xc3\xb8re prinsessebruden for \xc3\xa5 kreve l\xc3\xb8sepenger for henne. Vizzini \xc3\xb8nsker ogs\xc3\xa5 livet av henne. Noe de andre ikke er enige i. Men flukten med Buttercup skal bli vanskeligere enn trodd. Gjennom \xc3\xa5l-innfiserte vann ser de et skip som tar innp\xc3\xa5. En svart skikkelse styrer skipet. De flykter opp fjellsider, men mannen f\xc3\xb8lger etter og tar innp\xc3\xa5 uten problemer. Vizzini og Fezzik stikker av g\xc3\xa5rde med Buttercup, mens sverdmesteren Montoya blir igjen for \xc3\xa5 ta opp kampen med mannen. Det viser seg selvsagt snart at mannen er Westley, som har tatt identiteten til kaptein Roberts. Han er n\xc3\xa5 en mester i bruk av sverd, og tar opp kampen mot de tre omstreiferne. I mellomtiden har prinsen oppdaget at hans kommende brud er borte, og er n\xc3\xa5 p\xc3\xa5 sporet.\n_START_SECTION_\nSoundtrack\n_START_PARAGRAPH_\nMusikken er ved Mark Knopfler fra Dire Straits.'